Budaörs Város Önkormányzata

Polgármesterének

ELŐTERJESZTÉSE

**a Településfejlesztési és Vagyongazdálkodási Bizottság 2016. szeptember 12-ei,**

**a Közoktatási, Művelődési, Ifjúsági és Sport Bizottság 2016. szeptember 13-ei,**

**a Pénzügyi Ellenőrző Bizottság 2016. szeptember 14-ei,**

**és a Képviselő-testület 2016. szeptember 21-ei ülésére**

Ügyiratszám: IX/…/2016.

**Tárgy: Egyes intézményi eszközök átadása a BTG Nonprofit Kft. számára**

*Az előterjesztés tárgyalása a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 46. § (1) bekezdése és a Budaörs Város Önkormányzatának Szervezeti és Működési Szabályzatáról szóló 36/2010. (XI.12.) ÖKT rendelet (a továbbiakban: SZMSZ) 18. § (1) bekezdése alapján* ***nyilvános ülésen*** *történik.*

**Tisztelt Bizottságok!**

**Tisztelt Képviselő-testület!**

Önkormányzatunk a köznevelési intézmények fenntartói rendszerének átalakulását követően, 2013. évtől számos olyan eszközt szerzett be, amelyeket az iskolák rendelkezésére bocsátottunk, azonban nem a köznevelési feladatok ellátásához szükséges, ahhoz korábban térítésmentesen átadott eszközök kiváltására, pótlására szolgáltak, ezáltal azoktól elváló, újként beszerzett eszközök. Az érintett intézményeink:

* az 1. sz. Általános Iskola
* a Bleyer Jakab Német Nemzetiségi Általános Iskola,
* az Illyés Gyula Gimnázium és Közgazdasági Szakközépiskola,
* a Kesjár Csaba Általános Iskola, valamint
* a Herman Ottó Általános Iskola.

Javaslom, hogy a mellékletben intézményenként felsorolt eszközöket adjuk a BTG Nonprofit Kft. tulajdonába és kezelésébe, azzal, hogy az eszközöket kizárólag köznevelési feladatok – mint közfeladatok – ellátásának biztosítására használhatja, és azokat vegyük bérbe a Kft-től a köznevelési intézmények szükségletei szerint.

Mellékletek:

1-5.sz. melléklet: átadandó eszközök listája (a határozat melléklete)

**Határozati javaslat a Bizottságok részére**

Budaörs Város Önkormányzata Képviselő-testületének Településfejlesztési és Vagyongazdálkodási Bizottsága / Pénzügyi Ellenőrző Bizottsága / Közoktatási, Művelődési, Ifjúsági és Sport Bizottsága javasolja a Képviselő-testületnek, hogy

1. az előterjesztés 1-5. sz. mellékletei szerinti eszközöket adja térítésmentesen a BTG Nonprofit Kft. tulajdonába, köznevelési feladatok ellátásának biztosítása érdekében történő felhasználásra, 2016. november 1-jei fordulónappal.
2. az átadott eszközöket a köznevelési feladatok ellátása érdekében 2016. november 1-jétől határozatlan időre vegye bérbe a Kft-től, azzal, hogy az eszközökért fizetendő évenkénti bruttó bérleti díj az eszközök átadáskori nettó könyv szerinti értékének 1/12 része.
3. 2016. évben a 2. pont szerinti bérleti díjak forrását a Budaörs Város Önkormányzata 2016. évi költségvetéséről szóló 1/2016. (II.26.) önkormányzati rendelet (a továbbiakban: költségvetés) terhére az alábbiak szerint biztosítsa:
   1. az 1. sz. Általános Iskola esetében bruttó 52.459 Ft-ot a költségvetés 4/G. melléklete 1.1 Épületüzemeltetéshez kapcsolódó dologi és reprezentációs Áfa kiadások sora terhére,
   2. a Bleyer Jakab Német Nemzetiségi Általános Iskola esetében bruttó 21.227 Ft-ot a költségvetés 4/G. melléklete 3.1 Épületüzemeltetéshez kapcsolódó dologi és reprezentációs Áfa kiadások sora terhére,
   3. az Illyés Gyula Gimnázium és Közgazdasági Szakközépiskola esetében bruttó 72.270 Ft-ot a költségvetés 4/G. melléklete 5.1 Épületüzemeltetéshez kapcsolódó dologi és reprezentációs Áfa kiadások sora terhére,
   4. a Kesjár Csaba Általános Iskola esetében bruttó 20.604 Ft-ot a költségvetés 4/G. melléklete 4.1 Épületüzemeltetéshez kapcsolódó dologi és reprezentációs Áfa kiadások sora terhére, valamint
   5. a Herman Ottó Általános Iskola esetében bruttó 282.344 Ft-ot a költségvetés 4/G. melléklete 2.1 Épületüzemeltetéshez kapcsolódó dologi és reprezentációs Áfa kiadások sora terhére.
4. hatalmazza fel a polgármestert a szükséges intézkedések megtételére és a vonatkozó dokumentumok aláírására.

*A határozathozatal az SZMSZ 60.§ és 37. § (2) bekezdése alapján* ***minősített többséggel****, valamint az SZMSZ 60. § és 38. § (1) bekezdése alapján* ***nyílt******szavazással*** *történik.*

**Határozati javaslat a Képviselő-testület részére**

Budaörs Város Önkormányzatának Képviselő-testülete úgy dönt, hogy

1. az előterjesztés 1-5. sz. mellékletei szerinti eszközöket térítésmentesen a BTG Nonprofit Kft. tulajdonába adja, köznevelési feladatok ellátásának biztosítása érdekében történő felhasználásra, 2016. november 1-jei fordulónappal.
2. az átadott eszközöket a köznevelési feladatok ellátása érdekében 2016. november 1-jétől határozatlan időre bérbe veszi a Kft-től, azzal, hogy az eszközökért fizetendő évenkénti bruttó bérleti díj az eszközök átadáskori nettó könyv szerinti értékének 1/12 része.
3. 2016. évben a 2. pont szerinti bérleti díjak forrását a Budaörs Város Önkormányzata 2016. évi költségvetéséről szóló 1/2016. (II.26.) önkormányzati rendelet (a továbbiakban: költségvetés) terhére az alábbiak szerint biztosítja:
   1. az 1. sz. Általános Iskola esetében bruttó 52.459 Ft-ot a költségvetés 4/G. melléklete 1.1 Épületüzemeltetéshez kapcsolódó dologi és reprezentációs Áfa kiadások sora terhére,
   2. a Bleyer Jakab Német Nemzetiségi Általános Iskola esetében bruttó 21.227 Ft-ot a költségvetés 4/G. melléklete 3.1 Épületüzemeltetéshez kapcsolódó dologi és reprezentációs Áfa kiadások sora terhére,
   3. az Illyés Gyula Gimnázium és Közgazdasági Szakközépiskola esetében bruttó 72.270 Ft-ot a költségvetés 4/G. melléklete 5.1 Épületüzemeltetéshez kapcsolódó dologi és reprezentációs Áfa kiadások sora terhére,
   4. a Kesjár Csaba Általános Iskola esetében bruttó 20.604 Ft-ot a költségvetés 4/G. melléklete 4.1 Épületüzemeltetéshez kapcsolódó dologi és reprezentációs Áfa kiadások sora terhére, valamint
   5. a Herman Ottó Általános Iskola esetében bruttó 282.344 Ft-ot a költségvetés 4/G. melléklete 2.1 Épületüzemeltetéshez kapcsolódó dologi és reprezentációs Áfa kiadások sora terhére.
4. felhatalmazza a polgármestert a szükséges intézkedések megtételére és a vonatkozó dokumentumok aláírására.

*A határozathozatal az SZMSZ 37. § (2) bekezdése alapján* ***minősített******többséggel****, valamint az SZMSZ 38. § (1) bekezdése alapján* ***nyílt******szavazással*** *történik.*

**Határidő:** az átadásra és a bérleti szerződés megkötésére: 2016. október 31.

**Felelős**: polgármester

**Végrehajtást végzi**: Műszaki Ügyosztály

Budaörs, 2016. augusztus 31.

**………………………………**

**Wittinghoff Tamás**

polgármester

Az előterjesztést készítette:

Műszaki Ügyosztály – Városépítési Iroda – Vagyongazdálkodási Osztály

Vagyongazdálkodási Osztály vezetője: dr. Benis Péter

Városépítési Iroda vezetője: Domahidi Emma

Műszaki Ügyosztály vezetője: Lőrincz Mihály

Látta:

Intézmény-üzemeltetési Osztály vezetője: Nagy Sándor

Pénzügyi Iroda vezetője: Barta Gáborné

Polgármesteri Kabinet vezetője: Vágó Csaba

Törvényességi felügyelet:

Jegyzői Iroda:

Jegyző: dr. Bocsi István